Nea Salamis Famagusta FC
Nea Salamis Famagusta FC ili Nea Salamina Famagusta FC je profesionalni nogometni klub sa sjedištem u Ammochostosu (Famagusta), Kipar. Klub je sa privremenim sjedištem u Larnaci. Najznačajnija dostignuća Nea Salamis su pobjede u kiparskom kupu i superkupu 1990. godine. Najbolji plasman u Prvoj diviziji Kipra je treće mjesto. Tokom prvih pet godina (1948-1953) tim je učestvovao u amaterskom prvenstvu Kipra. Od 1953. godine klub se redovno takmiči u prvenstvima i kup natjecanjima Kipra. Igrao je u više od 50 sezona kiparske Prve divizije, te se nalazi na sedmom mjestu svih vremena. Prvi put u evropskom takmičenju klub je učestvovao 1990. godine u Kupu pobjednika kupova te igrao 1995, 1997 i 2000. u Intertoto kupu. Tim je dio Nea Salamina Famagusta sportskog kluba koji je osnovan 1948. godine te je član matičnog kluba koji se sastoji još i od odbojkaškog kluba.